董必武

董必武，原名董賢琮，又叫用威，字潔畲，號壁伍，湖北省黃州人。佢係中共創辦人同埋第一代主要領導人之一，仲係中華人民共和國開國功臣。佢係除咗毛澤東之外，唯一一位可以善終嘅中共創黨人。

除此之外，佢係除咗毛澤東之外，唯一一個參加過中共一大、又可以留低響中共政府做嘢嘅人。

生平

早年 
1903年，佢去武昌參加鄉試嗰時，因為好奇心響衙門入面東張西望，畀班衙役打，所以佢就話「我憎死當官嘅人」。1905年，佢考入湖北文普通學堂，1910年畢業之後獲得清政府學部拔貢，響黃州做教書。響1911年，佢加入中國同盟會，同年仲參加埋辛亥革命。響1914年，佢考入私立日本大學，留學期間加入埋中華革命黨。響1915年，因為從事反袁世凱運動，畀人拉咗兩次去坐監。響1916年出獄之後，去返日本繼續留學。響1918年留學返嚟中國，參加護法運動，響1919年又參加埋五四運動，之後佢開武漢中學，而佢就做返教書，負責教中文。

創立中共 

響1920年，佢夾埋陳潭秋響武漢搞咗個組織。響1921年7月，佢參加中共一大，仲係武漢組嘅代表，而呢次會議正式宣佈中共成立。

攷 

董氏
湖北人
中國政治人物
日本大學舊生
莫斯科中山大學舊生
中華人民共和國主席
中華人民共和國中央政府官員
大清人